CELEX: 32022D0153
Language: da
Date: 2022-02-03 00:00:00
Title: Rådets afgørelse (FUSP) 2022/153 af 3. februar 2022 om ændring af afgørelse 2011/486/FUSP om restriktive foranstaltninger over for visse personer, grupper, virksomheder og enheder på baggrund af situationen i Afghanistan

4.2.2022   
               
               
                  DA
               
               
                  Den Europæiske Unions Tidende
               
               
                  L 25/17
               
            
         RÅDETS AFGØRELSE (FUSP) 2022/153
         af 3. februar 2022
         om ændring af afgørelse 2011/486/FUSP om restriktive foranstaltninger over for visse personer, grupper, virksomheder og enheder på baggrund af situationen i Afghanistan
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til Rådets afgørelse 2011/486/FUSP af 1. august 2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan (1),
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 1. august 2011 afgørelse 2011/486/FUSP.
                  
               
                     (2)
                  
                  
                     Den 22. december 2021 vedtog De Forenede Nationers Sikkerhedsråd resolution 2615 (2021), hvori det udtrykte dyb bekymring over den humanitære situation i Afghanistan, herunder fødevareusikkerheden, og mindede om, at kvinder, børn og minoriteter er blevet uforholdsmæssigt hårdt ramt.
                  
               
                     (3)
                  
                  
                     De Forenede Nationers Sikkerhedsråd bestemte i sin resolution 2615 (2021), at humanitær bistand og andre aktiviteter til støtte for grundlæggende menneskelige behov i Afghanistan ikke tilsidesætter stk. 1, litra a), i De Forenede Nationers Sikkerhedsråds resolution (UNSCR) 2255 (2015), og tilskynder samtidig kraftigt leverandører, der påberåber sig UNSCR 2615 (2021), til at gøre en rimelig indsats for at minimere optjeningen af eventuelle fordele for enkeltpersoner eller enheder, der er opført på sanktionslisten i henhold til UNSCR 1988 (2011), hvad enten det sker som følge af direkte levering eller omdirigering.
                  
               
                     (4)
                  
                  
                     Afgørelse 2011/486/FUSP bør derfor ændres i overensstemmelse hermed.
                  
               
                     (5)
                  
                  
                     Der er behov for yderligere handling fra Unionens side for at gennemføre visse foranstaltninger i denne afgørelse —
                  
               VEDTAGET DENNE AFGØRELSE:
         
            Artikel 1
            I artikel 4 i afgørelse 2011/486/FUSP tilføjes følgende stykke:
            
               
                  »6.   Stk. 1 og 2 finder ikke anvendelse på behandling og betaling af pengemidler, andre finansielle aktiver eller økonomiske ressourcer samt levering af varer og tjenesteydelser, der er nødvendige for at sikre rettidig levering af humanitær bistand og andre aktiviteter, der støtter grundlæggende menneskelige behov i Afghanistan, eller til støtte for sådanne aktiviteter.«
               
            
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 3. februar 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  EUT L 199 af 2.8.2011, s. 57.